《朝云墓十首次孙西庵先生韵 其六》
明代·何绛

纱窗日落渐黄昏，露滴幽丛见泪痕。鵩鸟赋成人已没，女娥飞去影终存。

门閒多有投文客，地回难招自古魂。回首旧游俱是梦，烟霞冬闭木绵温。

作者简介：何绛，字不偕，号孟门，顺德人。明亡，乃自放废，徜徉罗浮、西樵山中。曾与陈恭尹渡铜鼓洋，访明遗臣，以图反清复明，无果而归。父殁后在家伺母，不复远出。其人论诗甚严，对陈恭尹、梁乐亭诗作有过赞许，但不喜屈大均诗，其诗作淡逸幽远，无悲怨壮愤意，著有《不去庐稿》。